เผอิญว่ากระผมนั้นมีธุระต้องไปสัมมนาที่โรงแรม เซนทารา แกรนด์ แอด เซนทรัลเวิลด์ ซึ่งระหว่างที่ผมกำลังเดินทางไปนั้น ก็เกิดรู้สึกอยากทานของหวานขึ้นมาซะอย่างงั้น ฮ่าๆๆ ผมก็เลยแวะห้าง MBK สักหน่อย เพราะยังพอมีเวลาเหลือ จนผมได้เดินไปถึงร้านแดรี่ ควีน เข้าพอดี ระหว่างที่ผมกำลังดูเมนูอยู่นั้น ก็บังเอิญไปเตะตาเมนูนึงเข้าอย่างจัง นั้นก็คือ ไอศกรีมบลิดซาร์ต คาราเมล อัลมอนต์ นั้นเองงง!!!  หลังจากที่เช็คบิล จ่ายตังค์แล้วเรียบร้อยนั้น ผมก็ทานไอติมรสนี้ไประหว่างเดินไปโรงแรม ด้านรสชาตินั้นก็บอกว่าไม่ผิดหวัง ถั่วอัลมอนต์นั้นกรุบกรอบ ใหญ่พอดีคำ เวลาเคี้ยวรู้สึกดีมาก ด้านรสชาติคาราเมลก็ถือว่าออกมาดีพอควร แต่ตอนทานรู้สึกนึกถึงกะทิยังไงยังงั้นเลย ไม่รู้ว่ารู้สึกไปเองรึเปล่า แฮะๆ พอเอาอัลมอนต์เม็ดโตพอดีคำมาผสมกับคาราเมลลงในไอศกรีมถ้วยนี้แล้ว มันให้ความรู้สึกที่กลมกล่อมและอร่อยลงตัวมาก อยากให้ทุกคนไปลองดูบ้างนะครับ รับลองว่าต้องถูกใจกันแน่นอน